“ชัยยศ” ชู  PTTEP-TOP เด่นรับน้ำมันดิบปรับขึ้น พ่วง 1 หุ้นอานิสงส์เลือกตั้ง
“ชัยยศ จิวางกูร” แนะสอย PTTEP-TOP ขานรับราคาน้ำมันดิบดีดตัวขึ้น พ่วงธีมเลือกตั้งอย่างหุ้นค้าปลีก CPALL พร้อมย้ำนักลงทุนจับตาประเด็นขึ้นดอกเบี้ยของเฟดคืนนี้
“ชัยยศ” แนะเก็บ 2 หุ้นน้ำมันรับอานิสงส์ราคาน้ำมันดิบปรับตัวขึ้น พร้อมแนะจับตาประชุมเฟดคืนนี้
22 มี.ค. 2566

นายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ กรุงศรี จำกัด (มหาชน) เปิดเผยผ่านรายการ “ข่าวหุ้นเจาะตลาด” วันนี้ (22 มี.ค. 66) ว่า แนวโน้มตลาดหุ้นไทยมีโอกาสไปต่อ แต่แนะนักลงทุนจับตาผลการประชุมเฟด เรื่องการปรับขึ้นดอกเบี้ยตามนโยบายการเงินของธนาคารกลางสหรัฐในคืนนี้ หากมีการปรับขึ้นเพียง 0.25% ก็อาจจะทำให้สภาวะตลาดในภูมิภาคเอเชียรวมถึงของประเทศไทยมีโอกาสการปรับตัวเพิ่มขึ้นอีกเล็กน้อย ขณะเดียวกันหากมีการปรับเพิ่ม 0.50% ก็เชื่อว่าจะส่งผลให้เกิดแรงเทขายจากนักลงทุนเข้ามาเป็นจำนวนมาก
สำหรับกลยุทธ์การลงทุนระยะสั้นเน้นลงทุนในกลุ่มพลังงานและสาธารณูปโภค อย่างบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รับปัจจัยบวกจากราคาน้ำมันดิบที่มีการปรับตัวขึ้น ให้ราคาเป้าหมาย 176 บาท และบริษัท ไทยออยล์ จำกัด (มหาชน) หรือ TOP ให้ราคาเป้าหมาย 64 บาท
นอกจากนี้ยังมีหุ้นแนะนำช่วงเลือกตั้งอย่างกลุ่มค้าปลีกเด่นสุด คือ บริษัท ซีพี ออลล์ จำกัด (มหาชน) หรือ CPALL รับปัจจัยบวกช่วงหาเสียงก่อนจัดการเลือกตั้ง